Vele sengiwumengameli, kusho uNkosikazi kaMugabe – umbiko | News24LAST UPDATED: 2019-07-17, 17:46Ngiyabonga, Johnny. Hamba kahle, you Great HeartJohnny Clegg described himself as a "cultural activist" and believed in non-racialism, but never a "kumbaya" version of it, writes Glenn Bownes.Vele sengiwumengameli, kusho uNkosikazi kaMugabe – umbikoHarare – Kubikwa ukuthi unkosikazi kaMengameli waseZimbabwe, uGrace Mugabe, utshele amalungu ophiko lwabesifazane kwi-Zanu PF ukuthi yena usevele unguMengameli njengoba kunguyena “ohlelayo futhi owenza yonke into" noMengameli uRobert Mugabe.Ngokombiko weNewsDay, uSihlalo we-Zanu PF Women’s League eMashonaland West, u-Angeline Muchemeyi, uthi uGrace wabatshela ukuthi asikho isidingo sokuthi alokhu ezihlupha ngokulwela ukuba yiSekela likaMengameli, okuyikhundla esingaphansi, ekubeni kunguye vele ophethe ukusebenza koMbuso.OLUNYE UDABA: ‘Umengameli Mugabe umdibi munye nezephulamthetho’Njengamanje uGrace unguNobhala we-Zanu PF Women’s League, nokuyisikhundla aqala ukusiphatha kusukukela ngonyaka ka-2014.“Unkosikazi kaMengameli uthe ‘ngingunkosikazi kaMengameli, sengiwuMengameli vele… ngihlela futhi ngenze yonke into noMengameli, yini enye engisayifuna, okwamanje isikhundla sokuphatha abesifazane sanele’,” uMuchemeyi ucashunwe esho kanjalo.Kubikwa ukuthi kunohlangothi oluthile ngaphakathi kwi-Zanu PF olulwela ukuthi uGrace athathe izintambo zokuba uMengameli kumyeni wakhe uma ngabe esebeka phansi izintambo.Ngaphezu kwalokho kubikwa ukuthi leli qembu lihlukene phakathi njengoba kunabaholi asebecuthele ukuthi kube yibona abazongena esikhundleni uma sekuphuma uMugabe.Cape Town 17:35 PM
